Sigmund Olav Lie kommer fra Ferd Eiendom, hvor han har vært finansdirektør. Han har vært i Ferd i de siste åtte årene, men kommer nå tilbake til BDO, som var hans arbeidsplass før han gikk til Ferd Eiendom.
– Etter åtte verdifulle år i Ferd gleder jeg meg nå til å gjøre comeback i BDO. De har verdier som ligger mitt hjerte nær og jeg ser frem til å bruke den brede erfaringen jeg har opparbeidet meg til å hjelpe andre i bransjen med å nå sine mål, sier Lie.
BDOs bransjesatsing på Eiendom har vokst de seneste årene og utgjør i dag 75 nøkkelressurser innenfor Revisjon, Rådgivning, Forvaltning, Transaksjonsstøtte og Skatt/Avgift. BDO Eiendom er ledende innenfor SMB og tar nå nye steg mot storkunde-markedet innenfor eiendomssektoren.
– Det blir en glede å få Sigmund med igjen på laget. Han tar med seg meget verdifull bransjeerfaring fra Ferd, og blir en viktig del av bransje og storkunde-satsingen i tiden fremover. Blant annet ser vi frem til å lære av hans erfaringer innen bærekraftsarbeid, samt den omfattende transaksjonserfaringen som han har opparbeidet seg over tid, sier Anders Ramberg, partner og nåværende bransjeleder i BDO.